Die lewe het jou tyd ingesluk en wanneer jy weer kyk is 6 maande of ‘n jaar verby. Jy kan nie glo dat tyd so vining omgevlieg het nie. Jy is opsoek na iets meer maar wil dit nog nie teenoor jouself erken dat jy geselskap soek nie. Van al jou goeie voornemens het min gebeur maar jy wil en moet uit kom of jy gaan mal word.
Spesifiek nou met die naderende feesseisoen besef jy hoe alleen jy werklik is. Almal maak planne, partytjies word gereël en soos ‘n buitestaander kyk jy net in. Jou vriendekring het heelwat gekrimp en jy voel kwesbaar. Selfs die kinders het dinge aan waarvan jy nie deel is nie en jou eiland word onmoontlik klein.
Vir die afgelope tyd was jou tyd opgeneem met kinders en rekeninge. Oorlewing die enigste ding wat jou gedagtes okkuppeer het vir ‘n lang tyd. Maar nou soek jy meer. Jy soek grootmens geselskap, enige iets behalwe kinders en geld. Dit is dan wat jy dink om nuwe paaie te ondersoek en hoor van dating sites. Na ‘n lang geredekawel met jouself sluit jy aan by een of ander webwerf. In die begin is dit baie opwindend. Jy skep ‘n hele nuwe profiel. Sommige dinge is waar, ander nie. Jy neem mooi fotos van jouself en geniet die aandag wat dit bring. Jou inbox lyk soos ‘n kersboom wat heeldag flikker en jou tyd word nou in beslag geneem met die beantwoording van die eposse. Jy begin gemaklik raak met die gesprekke maar dit bly oppervlakkig. Jy kan nog nie eintlik defineer wat jy wil hê nie, maar, na al die sif, weet jy wat jy nie wil hê nie. Jy begin meer selektief raak in jou opsommings en geselskap. Jy weier om jou nommer of persoonlike epos adres uit te gee, want – let’s face it – sommige manne se houding stink.
Maar tog hou jy aan met gesels, middernagtelike gesprekke – die enigste tyd wat jy oop het. Jy behou nog daardie sprankie van hoop dat jy dalk die gelukkige een sal wees. Nou het dit gebeur. Wel, miskien op Facebook maar daar is iemand wat met jou gesels. Hy sê al die regte goed. Hy is geskei, het kinders maar hulle is al op hul eie. Sy foto is gangbaar, selfs aantreklik. Als lyk op die oog af perfek. Wanneer hy jou uitvra is jy in ekstase maar ook teruggetrokke. Vrae bombardeer jou kop en jou hart is in chaos.
Na ‘n heerlike aandjie uit waarin julle hopelik goed oor die weg gekom het word jy opnuut weer met vrae bestook. Jou innerlike self vol twyfel. Want jy sien, jou naiwiteit van voorheen het nou plek gemaak vir realiteit. Vrees wil – wil kop uitsteek. Met waste vrese sukkel jy nog wat jou terug hou? Is jy weer lus vir ‘n nuwe man se geite? Wat van sy kinders, sal hulle jou aanvaar? Reëls het verander van dat jy die laaste keer uit gegaan het…
Vernaamlik as jy nog kinders in die huis het. Die spelreëls verskil nou en jy kan nie meer net aan jouself dink nie. Dit is dan wat jy raad inwin. Die oomblik wat jy met vriende oor die nuutgevonde liefde gesels word die wind uit jou seile uitgehaal. Hulle negatiwiteit verras jou, is selfs onstellend. Of hulle opper dalk vrae wat jy nog nie aangedink het nie. In die tussentyd praat jy en hy meer dikwels. Elke oomblik wat julle kan. En jy kry inligting. Soms vra jy baie subtiel spesifieke vrae en ander kere gee hy antwoorde nog voor jy gevra het. Dit is ‘n nimmereindigende leer proses. Soms sal julle iets opper waaraan die ander nog nie gedink het of selfs voor gereed is nie, wat ‘n stok in die wiel kan steek.
So, op jou eie, leer jy dat “dating” nie so ‘n aangename ondervinding is as wat jy verwag het nie. In plaas van om mooi drome te droom van die wit rok en nuwe lewe word jou verwagtings telkens op die proef gesteel, ontnugter, of selfs teleurgestel. Die nuwe man se gedagtes verskil met joune. Denke wat jy self nog moet finaliseer word nou ‘n werklikheid.
Dan is die ouderdomsverskil ook ‘n probleem. Sy kinders is al groot terwyl jy nog kinders in die huis het. Sy manier van discipline verskil van joune. ‘n Aandjie uit is vir hom om rustig deur die kanale te flik Terwyl jy geduldig moet wag vir hom om ‘n besluit te neem. Jy het lankal agtergekom dat jy nie meer ‘n tiener is nie maar jy wil ook nie deur die lewe gaan met die hoogtepunt van jou lewe wat is op TV is of wie beheer die kontrole nie. Jou benadering is nou versigtiger en jy stel mans ook nie te vroeg in die verhouding aan jou kinders of familie voor nie. In plaas van om met rooskleurige oë na hom te kyk, kyk jy nou na die praktiese sy van die persoon se karakter. Jy kyk hoe tree hy op teenoor jong mense, min of meer jou kinders se ouderdom. Jy wonder of hy jou ouers sal respekteer. Jy neem nou van als notisie. Hoe praat hy oor sy gewese eggenote. Hoe behandel hy diere, is ‘n goeie aanduiding. Hoe lyk sy kar is ook ‘n goeie idee van hoe netjies of slordig hy is. Selfs die wat in ‘n no-strings attached verhouding is, is ook ‘n plek om jou ‘n beter begrip te gee. Elkeen se ambisies verskil maar dit is nou van groter belang.
Jy is vir seker meer kieskeurig oor mans. Om die waarheid te sê, vir heelwat mans is ons ook nie die beste persoon nie. Verby is die dae wat ons vir die eerste die beste man val. Maar ek dink tog elke persoon verdien iemand spesiaal.